**Հարգելի պատվիրատու**

Ձեր կողմից հրապարակված ՀՊՄՀ-ԳՀԾՁԲ-24/13 ծածկագրով ընթացակարգի տեխնիկական բնութագրով նախատեսվում է, որ Հյուրանոցը պետք է ունենա առնվազն 40 անձ տեղավորելու հնարավորություն։ Սենյակները պետք է լինեն հարմարավետ և նախատեսված լինեն 2 մասնակցի համար, 2 առանձին մահճակալներով։ Յուրաքանչյուր սենյակ պետք է ունենա առնվազն 25 քմ մակերես։

Մինչդեռ, ք․Երևան Ալեք Մանուկյան 13 հասցեից մինչև 7 կմ շառավղով գնվող հյուրանոց, որը ունենա 20 սենյակ առնվազն 25 քմ մակերեսով, չկա, եթե իհարկե դուք նկատի չեք ունեցել Մարիոթ և նման դասի հյուրանոցային համալիրները, ինչը կհակասի ձեր գնման գնին:

Ակնհայտ է, որ հրապարակված մրցույթը ԿԳՄՍՆ-ի կողմից հայտարարաված ՀՀԿԳՄՍՆԳՀԾՁԲ-24/24 ծածկագրով ընթացակարգի Կեցությու բաղադրիչի արտապատվիրակում է, որի տեխնիկական բնութագրով նախատեսվում է հետևյալը, առանց սենյակի մակերեսի նշման:

Կեցություն

Կացարանը պետք է գտնվի Երևան քաղաքում: Այն պետք է ունենա առնվազն 40 անձ տեղավորելու հնարավորություն: Սենյակները պետք է լինեն հարմարավետ և նախատեսված լինեն առավելագույնը 3 մասնակցի համար:

Սենյակներում պետք է լինեն սառնարան, սանհանգույց, լողարան, օդորակիչ և անլար համացանցի հնարավորություն: Սենյակները պետք է ապահովված լինեն շուրջօրյա սառը և տաք ջրով:

Կացարանի վերաբերյալ տեղեկատվությունը Պատվիրատուին ներկայացվում է Կազմակերպության կողմից ծրագրի մեկնարկից 20 աշխատանքային օր առաջ : Կացարանի մասին տեղեկությունները ներառվում են ուսուցչին տրվող ուղեցույցում (տեղեկատվական փաթեթում) և տրամադրվում են մասնակցին Պատվիրատուի կողմից անվանացանկը ստանալուց հետո 2-օրյա ժամկետում:

Այսպիսով, խնդրում եմ պարզաբանել հարցը, նաև կատարել հրավերի փոփոխություն՝ չխոչնդոտելով մեր մասնակցելու իրավունքը:

**Հարգելի մասնակից,**

Հայտնում եմ Ձեզ, որ «Խաչատուր Աբովյանի անվան հայկական պետական մանկավարժական համալսարան» հիմնադրամի կողմից հայտարարված ՀՊՄՀ-ԳՀԾՁԲ-24/13 ծածկագրով մրցույթով նախատեսված տեխնիկական բնութագրերը կազմվել են պատասխանատու ստորաբաժանման կողմից՝ հաշվի առնելով մասնակիցների 27 օրյա բնակության մինիմալ հարմարություններ, չխախտելով հավասար հնարավորություններ մասնակիցների համար: Հավաստիացնում եմ Ձեզ, որ ք․Երևան Ալեք Մանուկյան 13 հասցեից մինչև 7 կմ շառավղով գտնվող հյուրանոց, որն ունենա երկտեղանոց համարներ առնվազն 25 քմ մակերեսով կան` ըստ ՊՍ-ի կատարած բանավոր հարցումների, և էլ. հարթակով իրականացված ուսումնասիրությունների: Սակայն, ուզում եմ Ձեր ուշադրությունը սևեռել տեխնիկական բնութագում գրված <<ԱՌՆՎԱԶՆ>> բառի վրա, և, բնավ պարտադիր չէ, որ մասնակիցը առաջարկի միայն ստանդարտ երկտեղանոց համարներ, քանի որ ավելի լավ պայմանների առաջարկներ կարող են ընդունվել: Ինչ վերաբերվում է նախահաշվային ցածր գնի համեմատականը լավագույն հյուրանոցային պայմաններին /ինչպես նշել էիք Մարիոթ և նման դասի հյուրանոցային համալիրներ/, ինչու ոչ, ուրախ կլինենք համագործակցել շուկայում առաջատար ընկերությունների հետ: Իսկ նախահաշվային գնի գերազանցման, կամ, Օրենքով սահմանված այլ խախտումների դեպքում, որը կհանգեցնի ընթացակարգի չկայացմանը, կհայտարարվի նոր մրցույթ:

Եվս մեկ անգամ հայտնում ենք մեր երախտագիտությունը՝ ցուցաբերած ուշադրության համար և հավաստիացնում, որ մենք բաց ենք ՀՀ օրենսդրությամբ սահմանված ցանկացած համագործակցության համար և ուրախ կլինենք տեսնել Ձեր ընկերությունը մեր կողմից պատվիրակվող մրցույթներում։

Հարգանքով՝

«Խաչատուր Աբովյանի անվան հայկական պետական մանկավարժական համալսարան» հիմնադրամի ՀՊՄՀ-ԳՀԾՁԲ-24/13 ծածկագրով պատասխանատու ստորաբաժանում